tomron87/hebrew-wikipedia-sentences-corpus huggingface dataset:
פרשת בר המצווה של ילד שנולד בט' אדר תלוי האם בר המצווה נחוג בשנה פשוטה או מעוברת והאם הוא נולד בשנה פשוטה או מעוברת.
על פי הלוח העברי הקבוע, עבור ילד שנולד באדר א' או שבר המצווה שלו חל בשנה פשוטה, פרשת בר המצווה היא, ברוב השנים, פרשת תצוה.
אבל אם בר המצווה חל בשנה שלמה המתחילה ביום חמישי (שנה פשוטה מקביעות השא או שנה מעוברת מקביעות השג לילד שנולד באדר א') פרשת בר המצוה היא פרשת כי תשא.
אבל אם בר המצווה חל בשנה המתחילה ביום חמישי פרשת בר המצווה היא פרשת צו.
פרשת בר המצוה של ילד שנולד ט' בניסן היא ברוב מהשנים הפשוטות פרשת צו, אך בשנים פשוטות מקביעות (הכז) פרשת בר המצוה תהיה חול המועד פסח.
בשנים מעוברות, פרשת בר המצווה, בשנים מקביעות (בחה, זחג, זשה) היא פרשת מצורע, בשנים מקביעות (גחז וגכז) פרשת בר המצוה תהיה חול המועד פסח, בשנים מקביעות (החא והשג) פרשת בר המצווה תהיה פרשת אחרי מות
קורבן אבידן בן גדעוני נשיא שבט בנימין
ה'קפ"א – סיומה של "גזרת וינה": שארית יהודי וינה, כ-200 נפש, הועלו על המוקד לאחר שעונו וסירבו להמיר את דתם, ורכושם הוחרם
ה'תרי"ט – עלילת הדם בגאלאץ: בגאלאץ מופצת עלילת דם ומתפרצות פרעות כנגד יהודי העיר
ה'תרס"ג – פורצות פרעות קישינב
ה'תש"ח – מלחמת העצמאות: נפתח מבצע אברהם
ה'תרפ"ד – דן בן אמוץ, סופר, עיתונאי, תסריטאי ושחקן קולנוע ישראלי (נפטר ה'תש"ן)
ה'תרצ"ד – דוב ברל ויין, סופר אמריקאי, מרצה בכיר, ורב של בית כנסת הנשיא בשכונת רחביה בירושלים
ה'שצ"ז – הרב יוסף יוזפא האן נוירלינגן, פוסק הלכה מחכמי פרנקפורט דמיין, מחבר "יוסף אומץ"
ה'תקצ"ה – רבי שמואל טיקטינסקי, מייסד ישיבת מיר וראש הישיבה הראשון.
ה'תשכ"ט – הרב אריה לוין, הצדיק הירושלמי המכונה 'רבי האסירים' (נולד בה'תרמ"ה)
ה'תשל"ב – הרב חיים מאיר הגר, ידוע גם כ"אמרי חיים", האדמו"ר מוויז'ניץ, ממנהיגי היהדות החרדית, חבר מועצת גדולי התורה של אגודת ישראל וממנווטי דרכה (נולד בה'תרמ"ח)
ה'תשל"ו – הרב משה אוירבך, היסטוריון ומחנך, מראשי אגודת ישראל ותנועת עזרא וממייסדי החינוך הדתי המודרני בארץ ישראל (נולד בה'תרמ"א)
ה'תשמ"ג – שאול ליברמן, חוקר התוספתא ומגדולי חוקרי התלמוד, מראשי בית המדרש לרבנים באמריקה וחתן פרס ישראל
ח' בניסן – י' בניסן
יש שאמרו שראוי להתענות ביום זה תענית צדיקים, בשל הבקעת חומות ירושלים ערב חורבן בית ראשון .
(לפי הכרונולוגיה המקראית והמסורתית) – נפרצו חומות ירושלים על ידי הבבלים, בתום המצור על ירושלים, ערב חורבן בית המקדש הראשון
ד'תרפ"ה – נהרגו עשרה רבנים ונלקח בשבי שבתי דונולו הילד בכיבוש העיר אוריה על ידי הפאטמים
ה'ד' (לפי גרסה אחת) – שריפת התלמוד: בפריז נשרפו מאות ספרי תלמוד בתום משפט פריז.
ה'תשט"ו – משה שרת מציג את ממשלתו השנייה (השישית במנין הממשלות) בפני הכנסת
תשל"ב – מבצע ארגז לחטיפת הגנרלים הסוריים משטח לבנון בידי סיירת מטכ"ל.
ה'תשנ"ז – אסון המכביה – התמוטטות גשר מעל נחל הירקון; נהרגו ארבעה ונפצעו 69 ספורטאים
ה'תק"ז – מרכוס הרץ, רופא ופילוסוף יהודי-גרמני.
ה'תרנ"ט – הרב יעקב ישראל קניבסקי (או הסטייפלר) מבני ברק, ממנהיגי הציבור החרדי-ליטאי בישראל (נפטר בה'תשמ"ה)
ה'תרפ"ג – רבי חיים פרידלנדר, איש חינוך ומחשבה, מנהל רוחני בישיבות פוניבז' והנגב (נפטר בה'תשמ"ו).
ה'תרצ"ה – הרב משה יהודא ליב לנדא, אב"ד בבני ברק
ה'תש"א – פרופ' אוריאל רייכמן, משפטן ישראלי, מייסד המרכז הבינתחומי הרצליה
ה'תש"י – משה יעלון, רמטכ"ל צה"ל ושר הביטחון
ה'תשכ"ב – ירון מזוז, חבר הכנסת מהליכוד וסגן שר הפנים
ה'תשכ"ט – מיכל רוזין, חברת כנסת מטעם מרצ
ה'תש"א – רבי משה רוקח, בנו של רבי אהרן רוקח, האדמו"ר מבעלז, נרצח בשואה.
ה'תשי"א – ארנולד שנברג, מלחין.
ה'תשי"ט – ארנסט בלוך (מלחין), מלחין יהודי-שווייצרי.
ה'תשכ"ב – הרב יהודה לייב פישמן מימון, ממקימי תנועת המזרחי, מחותמי מגילת העצמאות ושר הדתות הראשון של ישראל.
ה'תשכ"ו – הרב זלמן סורוצקין (הרב מלוצק), אב"ד לוצק שבאוקראינה ויושב ראש מועצת גדולי התורה בארץ ישראל.
ה'תשמ"ה – הרב יוסף שלמה דיין, מקובל ומאתר קברי צדיקים.
ה'תשנ"ד – רבי יקותיאל יהודה הלברשטאם (השפע חיים), האדמו"ר מצאנז-קלויזנבורג.
ח' בתמוז – י' בתמוז
היום העשרים וארבעה של ספירת העומר (לפי הלוח העברי הקבוע)
ה'תש"ה – השואה: כוחות הצבא האדום משחררים את מחנה הריכוז זקסנהאוזן.
ה'תש"ח – מלחמת העצמאות: מפציצים מצרים מפציצים את תל אביב וגורמים למותם של 41 אזרחים.
ה'תשכ"ה – נחנך מוזיאון ישראל בירושלים.
ה'תשל"ה – אוכלסו הבתים הראשונים בהתנחלות עפרה.
ה'תרס"ז – יצחק הירשברג, מורה ומתרגם ישראלי.
ה'תרס"ח – יחיאל אהרון אליאש, מייסד בני עקיבא ומשמרות אליצור, אחראי על הפלוגות הדתיות בהגנה.
ה'תרע"ז – הרב אהרן סולובייצ'יק, ראש ישיבת "בריסק" בשיקגו.
ה'תשל"ד – מאור כהן, זמר, בדרן ושחקן ישראלי.
ה'תשמ"ה – גל גדות, דוגמנית ושחקנית ישראלית.
ה'תשנ"ד – נטע אלחמיסטר, דוגמנית ויזמית
ה'קצ"ט – רבי אביגדור קרא, דיין, מקובל, פייטן וראש ישיבה בפראג.
ה'תרפ"ו – רבי משה הגר, האדמו"ר משאץ-ויז'ניץ.
ה'תרצ"ו – הרב יעקב שפירא, רב העיירה וראש ישיבת וולוז'ין
ה'תרצ"ח – אלתר דרויאנוב, סופר, עורך, מתרגם ועיתונאי עברי ופעיל ציוני.
ה'תשל"ח – ויליאם שטיינברג, מנצח גרמני יהודי וממייסדי התזמורת הפילהרמונית הישראלית.
ה'תשמ"ד – הרב ניסן נמנוב, משפיע חסידי בישיבת תומכי תמימים בברינואה.
ה'תשנ"ד – הרב עוזי קלכהיים, ר"מ אמונה בישיבת מרכז הרב ומחבר ספרים במחשבת ישראל.
(נולד בי"ד באדר א' ה'תרצ"ה)
ה'תשנ"ט – הרב משה הגר, אחיו של האדמו"ר מסערט ויז'ניץ הרב אליעזר הגר, וראש ישיבת "יחל ישראל".
ה'תשע"ז – הרב בני אלון, רב ואיש ציבור מהציונות הדתית, ראש ישיבת בית אורות, חבר הכנסת ושר התיירות.
ה'תש"ף – הרב שמואל ישכר רוזנגרטן, ראש ישיבת בעלז בירושלים וחבר מערכת הכשרות בד"ץ מחזיקי הדת.
ח' באייר – י' באייר
ה'תשכ"ז – עשרה ימים לאחר כיבושו, מוסר משה דיין את מפתחות הר הבית לאנשי הוואקף
ה'תקפ"א – הרב אליהו חיים מייזל, רבה של לודז', וממנהיגי יהדות פולין (נפטר בי"ד באייר ה'תרע"ב)
ה'תרצ"ו – זבולון המר, שר וחבר הכנסת מטעם המפד"ל (נפטר ב-ה'תשנ"ח)
ה'תש"ז – בועז שרעבי, זמר ופזמונאי ישראלי.
ה'תש"ח – תיקי דיין, שחקנית, קומיקאית וזמרת ישראלית
ה'תשי"ט – דב נבון, שחקן וקומיקאי ישראלי
ה'תשכ"ג – ארקדי דוכין, מוזיקאי ישראלי, סולן להקת החברים של נטאשה
ה'תשל"ט – חי דוידוב, שחקן, מחזאי, תסריטאי, במאי תיאטרון ויוצר טלוויזיה ישראלי
ה'תשמ"ב – אליענה בקייר, שחקנית ישראלית
ה'תשמ"ח – אריאל הרוש, שוער ישראלי
ה'תקצ"ח – רבי הלל ריבלין, ממנהיגי הפרושים בירושלים, ולפי המסורת מראשי עליית תלמידי הגר"א ומחבר "קול התור".
ה'תקצ"ט – רבי ישראל בן שמואל אשכנזי משקלוב, תלמיד הגר"א, ממנהיגי עליית תלמידי הגר"א לארץ ישראל.
ה'תרל"ג – רבי יצחק אייזיק מזידיטשוב, האדמו"ר השני בשושלת זידיטשוב.
ה'תרצ"ט – הרב יעקב מאיר, הראשון לציון והרב הראשי הספרדי הראשון מטעם הרבנות הראשית.
ה'תרצ"ט – הרב יעקב חיים סופר, מקובל ופוסק הלכה בבגדאד ובירושלים, מחבר כף החיים.
ה'תשל"ב – הרב יחזקאל שרגא מערץ, האדמו"ר מ"קהל תולעת יעקב – קאשוי".
ה'תשס"ב – סטיבן ג'יי גולד, מדען יהודי-אמריקאי.
ה'תשפ"ג – יעקב טירקל, שופט בית המשפט העליון.
ח' בסיוון – י' בסיוון
קומנדר ט'פול היא דמות בדיונית ביקום הבדיוני של זיכיון "מסע בין כוכבים", המופיעה בסדרת הטלוויזיה "מסע בין כוכבים: אנטרפרייז".
היא וולקנית המשמשת כקצינת המדע על סיפון ספינת החלל אנטרפרייז.
את דמותה מגלמת השחקנית ג'ולין בליילוק.
לדברי המפיק ריק ברמן, הכוונה המקורית הייתה כי גרסה צעירה של ט'פאו תהיה הקצינה הוולקנית שתשרת על סיפון האנטרפרייז בסדרה "מסע בין כוכבים: אנטרפרייז".
אולם במקום זאת, לאחר שהתברר כי ישנם קשיים משפטיים בשימוש בדמות מהסדרה המקורית, המפיקים יצרו את ט'פול.
ט'פול היא הקצינה הוולקנית הראשונה המשרתת תקופה ממושכת על ספינת חלל של כדור הארץ.
השיא הקודם היה עשרה ימים; ט'פול שירתה על האנטרפרייז במשך עשר שנים (2151–2161).
כתת-קומנדר, הכפופה לפיקוד העליון של וולקן, היא הוצבה על סיפון ספינת החלל אנטרפרייז בחודש אפריל 2151, כמשקיפה על קפטן ג'ונתן ארצ'ר וצוותו, מאחר שהפיקוד העליון התעקש כי הצוות איננו מוכן עדיין לצאת לחקור את החלל הבין-כוכבי.
הצלחתה של משימתה הראשונה של האנטרפרייז הובילה לכך שלספינה זו ניתן מנדט ממושך לחקור את החלל; ט'פול נתבקשה להישאר על סיפונה.
ט'פול נשארה על סיפון האנטרפרייז למרות מספר ניסיונות של הממונים עליה להשיבה לוולקן.
החלטתה של ט'פול גררה ביקורת לא מבוטלת עליה מצד הממונים עליה, ולהגדלת התמיכה בה מצד הקפטן שלה; בסופו של דבר היא התפטרה מהפיקוד העליון וקיבלה על עצמה משרת שדה מצי הכוכבים בשנת 2154, וכתוצאה מכך הוענקה לה דרגת שדרה של קומנדר בצי הכוכבים.
בתחילה, אנשי צוות האנטרפרייז התייחסו אליה בטינה ובחשדנות, וט'פול נאלצה לזכות באמון של חבריה הקצינים, כאשר קומנדר צ'ארלס טאקר היה במיוחד מוקד לחיכוכים עימה בשל תפיסתו כי היא מרגלת לטובת הוולקנים וכי לשניים אישיויות שונות מאוד.
דמותה של ט'פול התפתחה מזה של "תקליט שבור" המצטט שוב ושוב את הדוגמה של מועצת המדעים הוולקנית, לדמות בעלת מוח מדעי סקרן.
אף שהיא בגלוי איננה מתריסה או דוחה את הפסיקות של מועצת המדעים הוולקנית, חוויותיה על האנטרפרייז הוכיחו לה שהמועצה יכולה גם לשגות.
ט'פול היא הרבה יותר רגשנית מאשר וולקנים רבים אחרים, ותמיד נאבקת לשלוט ברגשותיה, משהו שמשדאיג מאוד את אמא שלה.
רגשותיה הפכו אפילו יותר קשים לשליטה בעקבות חשיפתה לעפרת טרליון, חומר רעיל אשר פוגע בחלק במוח האחראי על שליטתה ברגשות.
עם זאת, ט'פול משמשת כסמל של השלמות הוולקנית.
נכונותה לפקפק בהחלטות מעופשות ואנוכיות של הממונים עליה, והכבוד שלה לתפקידו של קפטן ארצ'ר בנקודת הפתיחה של יחסי אנושות / וולקנים.
במשך כל 98 פרקי "מסע בין כוכבים: אנטרפרייז", רק פעם אחת בלבד ט'פול אומרת את הברכה הוולקנית האיקונית "חייה חיים ארוכים ושגשג" (במקור: "Live long and prosper").
כמו כן, למעט החלק השני של הפרק הכפול "In a Mirror, Darkly", ט'פול מעולם לא נראית מבצעת את ההצדעה הוולקנית.
בפרק 24 של עונה 3 "Zero Hour", ט'פול אומרת לטאקר שהיא לא זקנה - היא תהיה בת 66 רק ביום הולדתה הבא.
ט'פול נולדה ב-2088 או ב-2089 (כפי שנמדד על פני כדור הארץ, מה שהופך אותה לבת 62 או 63 בזמן אירועי פרק הפתיחה של הסדרה "Broken Bow").
ט'פול היא הבת היחידה של ט'לס, מדריכה באקדמיה הוולקנית למדעים, ושל בעלה.
על פי המסורת הוולקנית, ט'פול נקשרה עם וולקני בשם קוס בזמן ששניהם היו ילדים, והשניים צפויים להינשא כשיהיו מבוגרים ("Breaking the Ice").
כילדה, דרכה בחיים של ט'פול הושפעו בהשראת השגרירה ו'לאר, אשר בה צפתה במשא-ומתן עם האנדוריאנים במהלך הסכם משנת 2097 על החזקת כוכב לכת בשם "פא'אן מוקר" ("Fallen Hero").
כ-16 שנים לפני שהצטרפה לצוות האנטרפרייז, ט'פול שימשה כסוכנת של שירות המודיעין של וולקן.
בגיל 47 היא סיימה את הכשרתה עבור משרד הביטחון של וולקן.
במהלך אחת ממשימותיה הראשונות, ללכוד שני וולקנים סוררים, היא נאלצה לירות ולהרוג אחד מהם.
היא התפטרה מהשירות כתוצאה מכך, ורגשי האשמה על הרג מישהו, פנים אל פנים, גרם לה לסבול מהתמוטטות עצבים או התמוטטות נפשית, שהובילה אותה לעבור תהליך של "פולארה" (Fullara), אשר מחק מזכרונה את האירוע.
"המחסום" על זיכרון זה נעלם, כאשר היא הופעלה מחדש כסוכנת, לתקופה קצרה במהלך שנת 2152, על מנת ללכוד את הוולקני הנמלט השני, והיא חוותה התמוטטות נפשית נוספת.
כאשר הוצגה בפניה שוב האפשרות לדכא את הזיכרון אודות מעשה ההרג, היא בחרה במקום זאת להמשיך ולחיות עם זיכרון זה ("The Seventh").
בעודה משרתת במשרד הביטחון של וולקן, ט'פול הייתה מעורבת גם במשימה אל כוכב לכת הסמוך לחלל הרומולאני.
מייג'ור טאלוק היה כפוף אליה במהלך משימה זו.
עם זאת, ללא ידיעתה של ט'פול, טאלוק היה מרגל רומולאני שהתחזה לוולקני העובד עם השגריר (המושחת) ו'לאס מהפיקוד העליון של וולקן.
מטרתם הייתה לקדם את הכיבוש של וולקן על ידי אימפריית הכוכבים הרומולאנית ("Kir'Shara").
לאחר התפטרותה ממשרד הביטחון של וולקן, ט'פול שירתה על סיפון הסלייה (Seleya) במשך שנה אחת, תחת פיקודו של קפטן ווריס ("Impulse").
בשנת 2149, ט'פול החלה את כהונתה בקונסוליה של הפיקוד העליון של וולקן על פני כדור הארץ, וסייעה לשגריר סובאל בפיקוח על התקדמות האנושות לכיוון חקר החלל ("Fusion").
היא נבחרה על ידי סובאל ללוות את קפטן ג'ונתן ארצ'ר בעת משימתו הראשונה על סיפון האנטרפרייז NX-01 כמשקיפה, תת-קומנדר ונציגת וולקן.
כאשר המשימה הסתיימה בהצלחה, והאנטרפרייז קיבלה "אור ירוק" להמשיך במשימה של חקר החלל, ט'פול נבחרה להישאר על הסיפון, כקצינת המדע ("Broken Bow").
פא'נאר, טרליום, מיזוג מוחות, רגשות
ט'פול, המתוארת על ידי הממונים עליה כיוצאת דופן וכמורדת, מוקסמת על ידי טולאריס, חבר בקבוצה של וולקנים חפים מכל רגש, בה נתקלה במהלך השנה הראשונה שלה על האנטרפרייז.
טולאריס מציג בפניה את היכולת לבצע מיזוג מוחות (אשר באותה העת נחשב לפעילות אסורה בין וולקנים).
היא מנתקת את יחסיה עם טולאריס אחרי שהיא ביקשה ממנו להפסיק את מיזוג מוחות והוא סירב, בניסיון להמשיך בכוח במיזוג, ללא הסכמתה (פעולה אשר במהותה היא סוג של אונס נפשי), וגרם לה לשבור את המיזוג בכוח.
מאוחר יותר, היא מגלה כי נדבקה בתסמונת פא'נאר (Pa'nar) מהמפגש עם טולאריס.
ט'פול מגלה כי וירוס זה הוא חשוך מרפא (אחד מתוך מספר נקודות הקבלה לנגיף ה-HIV האנושי).
בשנת 2154 נודע לט'פול כי מצבה נגרם למעשה על ידי מיזוג מוחות שלא בוצע כהלכה, על ידי אדם לא מאומן, ובניגוד לפסיקתו של הפיקוד העליון של וולקן, המצב ניתן לריפוי על ידי מגע של מוח מנוסה (שירות שמוענק לט'פול על ידי הוולקנית - לימים: הבכירה - ט'פאו).
ל'טפול נאמר כי היא איננה מסוגלת, מבחינה גנטית, ליזום מיזוג מוחות, אולם בשנת 2154, בעקבות הפלת המשטר בוולקן אשר הסתייג ממיזוגי מוחות, היא למדה שלא כך.
היא ביצעה את מיזוג המוחות הראשון שלה עם הושי סאטו, בסיועו של ג'ונתן ארצ'ר, אשר למד פרטים על מיזוגי מוחות במהלך התקופה בה החזיק בתוכו את הקטרה של סוראק.
למעשה, לא רק שט'פול היא טלפתית, בפרק "Affliction" מתגלה כי היא מסוגל לתקשר עם טאקר על פני מרחקים גדולים, באמצעות היכולות המנטליות החדשות שמצאה בתוכה.
כשנה לאחר מכן, בפרק "Bound", מסתבר כי היכולת הזו נבעה בשל זיווג בין השניים.
במהלך השנים הראשונות של ט'פול על סיפון האנטרפרייז, היא הפגינה נכונות יוצאת דופן (לוולקן) לבחון את התרבות והמנהגים של בני האדם, למרות שהיא הצהירה כי מאכלים של בני אדם אינם לטעמה.
לאחר דיון עם קומנדר צ'ארלס טאקר, היא דגמה פאי פקאן, קינוח שבתחילה היא דחתה בטענה כי הוא "בעיקר סוכר".
היא החלה להשתתף באירוע חברתי שבועי של הספינה - הקרנת סרט לילית עם קפטן ארצ'ר, והביעה התפעלות מסוימת מהסרט "פרנקנשטיין".
היא הפגינה הצלחה מועטה באכילה עם צ'ופסטיקס, להנאתם של עמיתיה אנשי הצוות.
קודם לשיבוצה על סיפון האנטרפרייז, ט'פול, לפחות פעם אחת, עזבה את מתחם מגורי הוולקנים שבסן פרנסיסקו, וביקרה במועדון מוזיקת ג'אז; המוזיקה הכאוטית עוררה תגובה רגשית שחזרה לרדוף אותה בתקופה קצרה שבה נטשה את טקס המדיטציה היומי שלה (במקביל לניסוייה בביצוע מיזוג מוחות).
ט'פול גם הפכה למומחית בהעמדות פנים, שכן היא מצאה כי לעיתים קרובות היה בכך צורך על מנת למלא את המשימה בהצלחה.
לדוגמה, פעם אחת היא העמידה פנים להיות שפחה, כאשר פיראטים פרנגיים חטפו את האנטרפרייז ("Acquisition"), בפעם אחרת היא הסיחה את דעתם של קבוצת סוליבאנים מסתננים על ידי ביצוע התנהגות מופרעת ("Shockwave"), וכן העמידה פנים כי היא מפקדת וולקנית שתלטנית המתכוננת להוצאה להורג ("Precious Cargo").
בדוגמה האחרונה יש אינדיקציה ברורה לכך שט'פול נהנתה לקחת חלק בטעייה מסוג זה.
בכמה הזדמנויות, במהלך השנתיים הראשונות שלה על סיפונה של האנטרפרייז, ט'פול התנגדה למאמצים על ידי בני משפחתה והפיקוד הגבוה של וולקן כדי לגרום לה לעזוב את הספינה ולחזור למחויבויותיה על וולקן.
כאשר נדרשה לספק סיבה לסירובה מצד השגריר הוולקני סובאל, ט'פול השיבה כי היא מצאה שהעבודה על האנטרפרייז מעניקה לה "סיפוק", ועל כך היא ננזפה - שהיא נכנעת לרגש.
בשנת 2153, לאחר שנדרשה לעזוב את האנטרפרייז ולשוב לוולקן, ט'פול התפטרה ממשרתה בפיקוד העליון של וולקן, על מנת להתלוות אל הצוות של האנטרפרייז במשימתם אל תוך המרחב הדלפי למצוא את הזינדי, גזע מסתורי שהואשם ברצח 7 מיליון בני אדם על פני כדור הארץ.
למרות שמבחינה טכנית היא אזרחית, ט'פול נשארה לשמש כקצינה הראשונה של האנטרפרייז והצוות המשיך להתייחס אליה על פי דרגת תת-קומנדר - דרגת הפיקוד העליון של וולקן - עד לסיומה של המשימה.
בפרק "Impulse", בעודה חוקרת אודות ספינת החלל סלייה (Seleya), שנלכדה במרחב, ט'פול חווה תופעות לוואי של "טרליום-D", כימיקל אשר הספינה השתמשה בו על מנת להגן על עצמה מפני חריגות במרחב, אלא שהיה בו צד אפקטיבי שיצר פסיכוזה בקרב וולקנים.
חשיפתה הקצרה של ט'פול הובילה אותו לחוות פרנויה קיצונית ואובדן שליטה על רגשותיה.
היא התאוששה לאחר ששבה לאנטרפרייז.
הכימיקל, שקומנדר טאקר הביא על סיפון האנטרפרייז, היה הכרחי לצורך יישור הספינה כך שתוכל לחצות את המרחב.
קפטן ארצ'ר, במקום ליישר את הספינה עם בצורך ליישר את הספינה כך שהארגון יכול לחצות את המרחב.
קפטן ארצ'ר, במקום לעשות שימוש בכימיקל (הקטלני עבור ט'פול), אחסן אותו בתא נעול בתא המטען של הספינה.
ט'פול, לעומת זאת, מצאה את עצמה רוצה לחוות יותר רגשות אשר הטרליום-D שחרר.
היא גילתה כיצד ליצור תמיסה מכמויות קטנות ולא מסוכנות של הכימיקל, והחלה בחשאי להזריק אותה לעצמה, החל מכשלושה חודשים לפני הגעת האנטרפרייז לכוכב הלכת "אזטי פריים" (הפרק "Azati Prime").
זה הוביל למה שהיא הרגישה כשיפור ביחסים שלה עם יתר אנשי צוות, בפרט עם המהנדס הראשי טריפ טאקר, מה שהוביל למערכת יחסים מינית ב-Harbinger, שבו היא חוותה קנאה.
באותו הפרק, היא התייחסה לכך כאל חקר המיניות האנושית.
עם זאת, מפגש חד-פעמי זה גרם להיווצרותו של קשר נפשי בין טריפ לבין ט'פול, אשר בא לידי ביטוי רק במחצית השנייה של העונה הרביעית.
עם זמן, בעוד ט'פול מתמכרת לזריקות הטרליום-D, רגשותיה החלו לזרום בחופשיות רבה יותר.
זה הגיע לשיאו כאשר האנטרפרייז הגיעה אל "אזטי פריים", וג'ונתן ארצ'ר בחר לבצע משימת התאבדות במטרה להשלים את משימת הזינדי.
התגובה הרגשית של ט'פול לקראת עזיבתו של ארצ'ר, ומותו המשוער שיתקה אותה כמפקדת (אשר בסופו של דבר פרצה בבכי, וניסתה להציל אותו).
היא ניסתה להסתיר את המצב שלה, והאנטרפרייז כמעט נהרסה לחלוטין בהתקפת הזינדי שלאחר מכן, כאשר מצבה של ט'פול ייתכן והפך את המצב לגרוע יותר.
לאחר ההתקפה, אספקת הטרליום-D של ט'פול נעשתה קשה להשגה (שכן הייתה ממוקמת בחלק של הספינה אשר ניזוק קשה בהתקפה) והיא כמעט מתה במהלך ניסיון חשאי להחזיר אותו.
זמן קצר לאחר מכן, היא איבדה את שלוותה עם ארצ'ר (ששב מאז לאנטרפרייז).
הוא ציין שהוא זקוק לה למשימה קשה (ומפוקפקת מבחינה מוסרית).
היא כמעט נהרגה בעת שניסתה לחלץ עוד טרליום-D, לאחר שחוותה חלום אירוטי הכולל את טאקר.
הדבר הוביל אותה לבקשת עזרה רפואית מד"ר פלוקס, ולהתוודות בפניו על ההתמכרות שלה.
למרות שט'פול התגברה על ההתמכרות שלה לאחר מכן, פלוקס קבע שהיא פגעה במוח שלה באופן קבוע, וכתוצאה מכך ייתכן שלעולם לא תשיג את אותה הרמה של שליטה רגשית שהייתה לה פעם.
מפגש עם גרסה מבוגרת של עצמה (עקב אנומליה הקשורה למרחב שנראתה בפרק "E²" - פרק אודות יקום חלופי) הצביע על כך שהיא תמשיך לחיות לשארית החיה עם תופעות הלוואי של החשיפה לטרליום-D.
הגרסה המבוגרת יותר של ט'פול שירתה על סיפונה של האנטרפרייז שבציר הזמן החלופי, אשר חזרה אל העבר.
על סיפון האנטרפרייז החלופית, ט'פול וטאקר התחתנו ונולדו להם בן, לוריאן, שבעת המפגש היה הקפטן של האנטרפרייז החלופית.
ט'פול המבוגרת מייעצת לה שטריפ טאקר יכול לספק פורקן בטוח לרגשות החדשים שלה אם היא יכולה ללמוד לבטוח בו.
היא גם יעצה לעצמה-הצעירה שהיא לא יכולה לדמיין איך החיים שלה היו נראים בלעדיו.
עם זאת, ט'פול בחרה שלא להיכנס למערכת יחסים שכזו.
לאחר משימת הזינדי, היא המשיכה לחוות קושי לשלוט ברגשות שלה והפכה, למעשה, לרגשנית, בעקבות מותה של אמא שלה (כפי שנראה בפרקים "Awakening" ו-"Kir'Shara").
ט'פול, אשר (נכון לאותה העת) החזיקה בשיא במשך הזמן הארוך ביותר שוולקני משרת עם בני אדם, הוכיחה את יכולתה להסתגל.
במקור, היה לה צורך בשימוש בתרופות על מנת לסבול את הריחות של בני האדם ושל כלב המחמד של קפטן ארצ'ר - פורתוס (שכן הוולקנים הם בעלי חוש ריח מפותח מאוד ורגיש).
התגלה כי יש לה חוש הומור, אשר יש ביכולתה להדגים (כפי שנראה בפרק "Future Tense", ובפרקים אחרים, כגון "Bound").
וגם, כמו במקרה של "ברומא - התנהג כרומאי", היא החלה לאכול סוגים מסוימים של מזון (פירות, פופקורן) בידיה, ובכך שוברת טאבו וולקני ארוך שנים.
בעקבות מות אמה , הגירושים מבעלה קוס וגילוי קיר'שארה, ט'פול החלה להעריך מחדש את תורתו של סוראק ומה זה אומר להיות וולקן.
כתוצאה מכך, היא החלה להתרחק מחלק מאנשי הצוות שלה, בוחרת לבלות את זמנה הפנוי בלימודי דבריו החדשים של סוארק.
להחלטה שלה הייתה השפעה שלילית על היחסים שלה עם קומנדר טאקר.
(בפרק "Bound", לעומת זאת, היא מחדשת את מערכת היחסים הרומנטית שלה עם טריפ.
ט'פול מבקשץ מטריפ לחזור לאנטרפרייז, וכאשר הוא משיב כי הוא "חושב על זה", היא מראה את המחויבות הרגשיות שלה על ידי כך שהיא מנשקת אותו).
ט'פול חוותה הצלחה מסוימת בשליטה ברגשותיה במידה רבה יותר מאשר הייתה לה בשנתיים הראשונות להצבתה על האנטרפרייז.
מיזוג המוחות של ט'פאו ריפא אותה מתסמונת פא'נאר, ואולי אף סייע לשחזר חלק מהאיזון הרגשי שלה גם כן.
בשילוב עם העובדה שט'פול כבר איננה נתונה תחת הלחץ של חיים עם מחלה חשוכת מרפא, סופנית בפוטנציה, אולי הרגיע אותה מספיק כדי שתהיה מסוגלת לשמור על שליטה.
למרות זאת, היא מתוודה בפני ד"ר פלוקס שמעולם קודם לכך לא הרגישה כל כך לא בטוחה בעצמה.
מערכת היחסים בין ט'פול לבין טריפ טאקר היא מורכבת.
בתחילה, השניים היו לוחמניים זה כלפי זו.
במהלך העונה השלישית של "מסע בין כוכבים: אנטרפרייז", בזמן שהספינה הייתה עסוקה בתפיסת הנשק הזינדי במרכב, ט'פול וטריפ טאקר הפכו יותר ויותר אינטימיים.
תהליך זה החל משום שלטריפ היו בעיות בשינה (עקב מותה של אחותו כאשר הזינדי תקפו את כדור הארץ עם אב טיפוס של נשק חדש).
ד"ר פלוקס דחק בט'פול לסייע לטריפ באמצעות לחץ נוירוני וולקני, סוג של עיסוי שט'פול מכנה "אינטימי" ושלעיתים קרובות נערך במצב חצי-לבוש.
כמה פרקים לאחר מכן, החל מהפרק "Impulse", ט'פול מתחילה לקחת טרליום-D, סם אשר יש לו את התוצאה של הנמכת מחסומיה ולייצר רגש גדול.
בפרק "Harbinger" (פרק 15 של עונה 3), כמה חודשים אחרי השימוש בטרליום-D ופעולות הנוירו-לחץ, ט'פול מגלה כי טאקר נמשך לאישה אחרת על סיפון האנטרפרייז.
ט'פול מתחילה להציג סימנים קנאה בנוגע לפעילות של טאקר עם אישה אחרת על סיפון האנטרפרייז; בסופו של דבר, היא וטריפ מקיימים יחסי מין.
לאחר מכן, ט'פול מנסה להרחיק את עצמה מהמעשה, על ידי התייחסות אליו כמחקר אודות המיניות האנושית.
לאחר שהם מקיימים יחסי מין בפרק זה, ט'פול וטאקר לא עוסקים בכך שוב במהלך העונה השלישית.
בפרק "Zero Hour", ט'פול מגלה לטאקר מה הגיל שלה, תוך ציון העובדה כי הוולקנים מתייחסים למידע שכזה "אינטימי".
בסוף משימת הזינדי, כאשר טאקר אומר לה שאין לו בית לחזור אליו, ט'פול מזמינה אותו להתלוות אליה לביתה בוולקן.
לאחר הגעתם לוולקן, ט'פול, תחת כפייה, מתחתנת עם ארוסה המקורי, קוס, על מנת להציל את הקריירה של אמא שלה; למרות שאמא שלה, ט'לס, מציעה לטאקר שיביע בפני ט'פול את רגשותיו האמיתיים כלפיה עוד לפני הטקס, על מנת שתוכל לקבל את כל המידע הזמין.
טאקר מסרב, ואומר כי היא נמצאת תחת מספיק לחץ ושהוא דואג לה יותר מדי כדי לעשות את הדברים קשים עוד יותר עבורה.
בעקבות הגילוי של קיר'שארה בעונה 4, בעלה של ט'פול מתגרש ממנה וטריפ מנסה לחדש את מערכת היחסים שלהם.
ט'פול לומדת את התורה המקורית של סוראק, ומתעלמת מבקשתו של טריפ.
טריפ הפגוע מחליט לעשות התחלה חדשה ועובר לשרת בספינת חלל אחרת מדגם NX - ה"קולומביה".
בזמן שהוא נמצא במרחק, על ה"קולומביה", טריפ וט'פול חווים קשר טלפתי בצורה של חלומות בהקיץ, כמו גם חלומות בזמן שינה.
מצב חירום מחייב את טאקר לחזור לאנטרפרייז.
בזמן שהוא נמצא על הסיפון, ניסיון השתלטות מצד האוראיונים מגלה שטאקר הוא בן-האדם היחידי על הסיפון החסין לפרומונים בהם משתמשים האוראיונים, מה שמוכיח לט'פול שהם קשורים זה לזה.
זמן מה לאחר שהשניים גילו אודות הקשר ביניהם, מערכת היחסים ביניהם עוברת סדרה מזעזעת של נסיבות במהלך פרקי "Terra Prime", כאשר טאקר וט'פול מגלים שיש להם ילדה משותפת.
התינוקת נולדה באמצעות דגימות DNA שנלקחו מהשניים הטיול וגודל על ידי ארגון טרור בראשות פקסטון, בדלני קיצוני שמאמין כי כדור הארץ צריך להגן על עצמו מעולמות זרים.
ט'פול בוחרת בשם "אליזבת" עבור התינוקת, על שם אחותו המנוחה של טאקר (שנהרגה במתקפת הזינדי על כדור הארץ).
על פי ד"ר פלוקס, לילדה יש את העיניים של אבא שלה ואת האוזניים של אמא שלה.
אולם, בשל תהליך שיבוט שגוי, התינוקת איננה שורדת.
טאקר מגלה זאת לט'פול, כשהוא הולך אל חדר המגורים שלה, כדי לנסות ולנחם אותה.
כאשר ט'פול התייצבה לראשונה על סיפון האנטרפרייז, ארצ'ר התרעם על הצבתה בשל חוסר אמונו בוולקנים והעובדה שהוולקנים סירבו לספק מפות כוכבים, אלא אם כן ט'פול תצטרף אל הצוות.
ט'פול התעמתה עם ארצ'ר על סגנונו כמפקד במהלך המשימות הראשונות של הספינה; של פיקוד במהלך הגיחות הראשונות של הספינה; נוזפת בו על לקיחת סיכונים מיותרים, רק כדי לחקור כוכבי לכת חדשים.
ככל שעבר זמן, ט'פול הוכיחה עצמה כנכס יקר עבור ארצ'ר, בשל זמנה בחלל וחוויות העבר שלה כקצינה עם ניסיון פיקודי.
ואכן, הניסיון הפיקודי הוא מה שמבטיח את מעמדה כקצינה הראשונה.
ככל שמשימתה של האנטרפרייז התקדמה, ט'פול התקרבה עוד ועוד אל קפטן ג'ונתן ארצ'ר, אשר את היכולות שלו היא למדה לכבד, ואשר כלפיו היא פיתחה תחושת נאמנות, לאחר שסייע לה בהבאתן לדין של סוכן אבטחה וולקני בוגד.
תחושת הנאמנות שלה הרחיקה לכת עד כדי כך שאילצה אותה לפרוש מתפקידה בפיקוד עליון של וולקן ולהצטרף לאנטרפרייז כקצינה שאינה מן המניין במהלך המשימה למרחב הדלפי (יש לציין כי במהלך משימה זו ט'פול המשיכה לשרת כקצינה הראשונה, למרות שלא הייתה בשירות צי הכוכבים).
לאחר שהמשימה הסתיימה, ט'פול העדיפה להישאר בצי הכוכבים כמשנה לארצ'ר; ט'פול דילגה על ההכשרה רשמית בצי הכוכבים, התקבלה לשירות בדרגת קומנדר ושובצה רשמית כקצינה הראשונה של קפטן ארצ'ר.
בפעמים שבהן ארצ'ר נעדר מתפקידו, מסיבות שונות, ט'פול הראתה את חיבתה אליו עד כדי בכי, במהלך משימת הזינדי, כשהיא סבורה שהוא נהרג על "אזטי פריים".
כמו כן, נראה כי היא מתאבלת, בפרק "Zero Hour", כאשר היא סבורה שמת, בכך שהיא מחזיקה קרוב אליה בספריו ובחיית המחמד שלו - הכלב פורתוס (אשר את הריח שלו, כאמור, היא לא יכלה לסבול במקור).
באחד מצירי הזמן החלופיים (המתואר בפרק "Twilight"), ט'פול הקדישה את חייה לטיפול בארצ'ר לאחר שטפילים גרמו לו לאובדן זיכרון לטווח ארוך.
מאוחר יותר נרמז על ידי ד"ר פלוקס כי ט'פול התאהבה בארצ'ר בזמן שהיא טיפלה בו.
לקראת סוף משימת הזינדי, ט'פול מגלה לארצ'ר ולטאקר שהיא שוקלת להתגייס אל צי הכוכבים.
בעקבות משימת הזינדי, היא מתקבלת ומקבלת דרגה של קומנדר.
בחודש מאי 2154, ט'פול באופן רשמי החלה לשרת כקצינה בצי הכוכבים.
עם זאת, מאחר שהיא איננה לובשת מדים סטנדרטיים של צי הכוכבים, הועלתה השערה שמעמדה הארגוני בצי הוא ייחודי.
בפרק סיום הסדרה "These Are the Voyages..." מתגלה כי ט'פול נשארה הקצינה הראשונה על סיפון האנטרפרייז NX-01 תחת פיקודו של קפטן ג'ונתן ארצ'ר במשך עשר שנים.
גורלה הסופי של ט'פול טרם נחשף.
בהתחשב בכך שתוחלת החיים של הוולקנים היא כ-250 שנה, זה אפשרי כי ט'פול - אשר נולדה בשנת 2088 - עדיין בחיים בזמן התרחשות האירועים המתוארים בפרקי הטלוויזיה ובסרטי הקולנוע של "מסע בין כוכבים: הסדרה המקורית" (המתרחשים בשנים 2265 - 2293).
מעט מאוד נחשף על משפחתה של ט'פול, עד לפרק "Awakening", שבו מתברר כי היא יתומה.
אביה (ששמו לא מוזכר) נפטר.
אמה של ט'פול, ט'לס, פרשה מן האקדמיה של וולקן למדעים בשנת 2154, ומתה בזרועותיה של ביתה במהלך התקפה על מחנה באזור המדברים של וולקן, באותה השנה.
ט'פול התאבלה על מותה של אימה; לאחר מותו של טאקר בשנת 2161, היא מתוודה בפני ארצ'ר כי היא מתגעגעת לאימה ככל שהזמן חולף.
אביה מוזכר עוד למשך זמן קצר, בפרק "Home".
לט'פול אין אחים או אחיות.
ידוע כי כילדה, הייתה לה חיית מחמד בשם שלאט (Sehlat).
ט'פול עמדה להינשא לוולקני בשם קוס לפני תחילת שליחותה של האנטרפרייז, כאשר הנישואין נקבעו לשנת 2151 (כשבוע לאחר האירועים המתוארים בפרק "Breaking the Ice", ליתר דיוק), אך בחר לדחות את נישואיה ללא הגבלה זמן.
בפרק "Home" של העונה הרביעית, ט'פול צריכה להתמודד עם ההשלכות של ההחלטה שלה, כשהיא בוחרת להינשא לקוס כדי להציל את המוניטין של אמה.
נראה שהיא מודעת לכך שטאקר התאהב בה (בפרק "The Augments" ברור שהיא מתחילה להבין את רגשותיו).
לפני נישואיה, היא ניהלה משא-ומתן עם משפחתו של קוס, על מנת לדחות בשנה אחת את החובה (על פי החברה הוולקנית) כי תעבור לגור עמו, במטרה להצטרף לצי הכוכבים כקצינה מן המניין ולהישאר על סיפון האנטרפרייז.
חודשים ספורים לאחר נישואיהם, קוס משחרר את ט'פול מהסדר נישואיהם (בפועל, הוא מעניק לה גט) לאחר מותה של אמה.
הנישואים בוטלו באופן רשמי כעבור כמה שבועות (לפי הפרק "Babel One").
בפרק "Carbon Creek", אשר אירועיו מתרחשים על פני כדור הארץ בשנות ה-50 של המאה ה-20, ת'מיר (סבתא-רבה של ט'פול) הייתה מעורבת במשימה "מגע ראשון" לא מתוכננת בשנת 1957, כאשר חללית התרסקה על פני כדור הארץ.
היא, ביחד עם עוד שני אנשי צוות, נאלצו לחיות בקרב בני אדם במשך מספר חודשים, כשהם מסתירים את זהותם הוולקנית.
במהלך שהותה, ת'מיר סיפקה למשרד הפטנטים שיטה מהפכנית של להדבקת חפצים זה לזה - סקוטש, כדי לגייס כסף עבור שכר לימוד בקולג' עבור נער אנושי שהתיידדה איתו.
למרות שהיא מודה כי היא "מספרת סיפור", הפרק מסתיים בכך שט'פול נראית מחזיקה בתא מגוריה חפץ היקר לה, שכנראה היה שייך לסבתא-רבתא שלה: הארנק שלתוכו ת'מיר הכניסה את הכסף כשיצאה ממשרד הפטנטים.
בציר הזמן החלופי הנראה בפרק "E²", ט'פול מתחתנת עם טאקר ולשניים נולד בן, לוריאן, שהופך להיות הקפטן של האנטרפרייז לאחר מותו של קפטן ארצ'ר.
גורלו של לוריאן, בעקבות שיקום ציר הזמן, איננו ידוע (הכותבים השאירו דלת פתוחה לחזרה מאוחרת יותר של הדמות הפופולרית).
באותו הפרק, ט'פול נפגשת עם גרסה מבוגרת יותר של עצמה (בגיל של כ-180 שנים).
גורלה של ט'פול המבוגרת גם הוא לא ידוע.
בפרק "Demons" (עונה 4) נחשף כי לט'פול יש תינוקת בת שישה חודשים, כאשר טאקר הוא האבא.
מאוחר יותר היא למדה כי ארגון טרור בשם "Terra Prime" יצר את הילדה על ידי שיבוט דגימות DNA של ט'פול ושל טאקר, שנגנבו מהאנטרפרייז.
אולם תהליך השיבוט נעשה בצורה לא מוצלחת, והילדה - שט'פול העניקה לה את השם "אליזבת" על שם אחותו המנוחה של טאקר - מתה זמן קצר לאחר שחולצה ממתקן על מאדים בו הוחזקה.
קיומו של הקשר הנפשי בין ט'פול לבין טאקר מתגלה בעונה הרביעית; שום קשר תודעתי שכזה לא קיים בין ט'פול לבין קוס.
בפרק האחרון של הסדרה, "These Are the Voyages...", הוזכר כי ט'פול וטאקר סיימו את מערכת היחסים ביניהם בתוך שנה מאז אירועי הפרק "Terra Prime".
בפרק הכפול "In a Mirror, Darkly" מעונה 4 נראית גרסת יקום המראה של ט'פול.
גרסה זו היא יותר צינית וגלוית רגשות מאשר עמיתתה מהיקום "האמיתי", וכן היא מנצלת את המיניות שלה בצורה מניפולטיבית, במיוחד כלפי קומנדר טאקר.
ט'פול של יקום המראה עברה "פון פארר" בשלב כלשהו בעבר הקרוב (לא נחשף אם זה היה אירוע טבעי או תוצאה של אותו הווירוס מהפרק "Bounty" שהשפיע על ט'פול מהיקום "האמיתי"), וטאקר הזדווג עימה, על מנת להשיג אותה בדרך זו.
יכולות מיזוג המוחות של ט'פול מיקום המראה נראים כמתקדמים הרבה יותר מאשר אלו של מקבילתה, שכן היא מסוגלת להחדיר מחשבות באופן פוסט-היפנוטי למוחם של אלה שאיתם היא מתמזגת; מאחר שט'פול של היקום "האמיתי" למדה רק לאחרונה כיצד לבצע מיזוג מוחות, אין זה סביר כי היא השיגה רמה כזו של מיומנות.
היא גם נראית יותר רגשנית מאשר עמיתתה, מביעה סרקזם ובוז כלפי ארצ'ר בצורה גלויה, ואף מראה חיוך או נהמה (תלוי בנקודת המבט) במהלך התקף קצר של קרב פנים-אל-פנים עם הושי סאטו (של יקום המראה).
בסופו של דבר, ט'פול של יקום המראה מועברת מהדיפאיינט (NCC-1764) אל ה-Avenger, כאשר ג'ונתן ארצ'ר מנסה להיפטר מכל אנשי הצוות הזרים שעל ספינתו.
ט'פול משתכנעת כי ארצ'ר לעולם לא יאפשר לוולקנים להיות שווים, ומנסה לעצור אותו מלהשתלט על האימפריה.
ט'פול מקבלת השראה מקריאת היומנים ההיסטוריים של הדיפאיינט של היקום "האמיתי", המתארים יקום שבו בני אדם, וולקנים וזרים אחרים חיים כשווים בפדרציה נדיבה.
לאחר שסיים לאייש מחדש את ה-Avenger לקראת המרד, ט'פול נתפסת ונחקרת על ידי ארצ'ר.
גורלה לא נחשף; אף כי הן ארצ'ר והן הושי סאטו הביעו מפורשת את רצונם להוציא אותה להורג לאחר חקירתה, הדיפאיינט נכנסת מייד לקרב, והדבר איננו מתרחש על המסך.
ט'ניה מילר היא שחקנית אנגלייה.
היא ידועה בעיקר מהופעותיה בסדרות טלוויזיה בריטיות בהן "Witless", "השנים" ו"זואי ורייבן".
היא למדה בבית הספר למשחק גילפורד (Guildford School of Acting), וסיימה את הלימודים ב-2004. הופעת הבכורה שלה הייתה ב-2007 בתפקיד נדין בסדרת הדרמה "Dubplate Drama" של ערוץ 4. אחר כך הופיעה בסדרות "The Bill" ו"הולבי סיטי".
ב-2012 קיבלה תפקיד ראשי בדמות JJ בסרט הקולנוע "Stud Life".
היא שיחקה בתפקידי אורח בסדרות טלוויזיה בריטיות כגון "בבילון", "בננה", "מלפפון", "דוקטור הו", "Guilt" ובמיני-סדרה "Born to Kill".
ב-2016 החלה לככב בסדרת המתח "Witless" של ערוץ BBC Three, בתפקיד אותו גילמה עד 2018. ביוני 2017 הופיעה מילר בפרק באופרת הסבון של ה-BBC "רופאים" בתפקיד בוו לומאקס.
ב-2019 לוהקה מילר למיני-סדרה "השנים" של ה-BBC בתפקיד סלסט ביזמה-ליונס.
את הסדרה "השנים" יצר ראסל ט דייוויס איתו עבדה מילר בסדרות "בננה" ו"מלפפון" של ערוץ 4.
ב-2019 החלה מילר לככב בסדרה "זואי ורייבן" של נטפליקס בתפקיד קלייר רייט.
ב-2020 הופיעה מילר בסדרה "חינוך מיני" של נטפליקס בתפקיד מקסין טרינגטון.
בהמשך אותה שנה כיכבה בסדרה "מי מתגורר באחוזת בליי".
בשנת 2023 היא עתידה לשחק במיני-סדרת האימה "נפילת בית אשר" שיצר מייק פלנגן לשירות הסטרימינג של נטפליקס ומבוסס על הסיפור הקצר באותו שם מאת אדגר אלן פו.
היא ידועה בשל ראשה המגולח.
וולקובה וקטינה היוו חלק מקבוצת מוזיקת הילדים, "Neposedy" לפני שנוהלו על ידי המפיק והבמאי איוואן שאפובאלוב וחתמו בחברת התקליטים הרוסית "Neformat".
אלבום הבכורה של הצמד יצא לאור בשנת 2001, 200 Po Vstrechnoy וזכה להצלחה מסחרית במזרח אירופה בעודו מגיע למקומות הראשונים במצעדי האלבומים בצ'כיה, פולין וסלובקיה.
שחררו הוביל לחתימתן בחברת אינטרסקופ רקורדס אשר הוציאה את אלבומן השני, 200 km/h in the Wrong Lane שנה לאחר מכן.
ביפן נמכר האלבום ביותר מ-300,000 עותקים תוך יומיים בלבד, מה שהפך את הצמד למעשה המוזיקאי המזרח אירופאי המצליח ביותר בכמות מכירות אלבום בשבוע הראשון במדינה, ולצמד הזר הראשון שכובש את המצעד הרשמי.
החל משנת 2010, מכר מעל ל-5 מיליון עותקים ברחבי העולם.
לקידומו, הוצאו ארבעה סינגלים בהם הלהיטים, "All the Things She Said" ו-"Not Gonna Get Us".
בשנת 2003 ייצגו את רוסיה באירוויזיון עם השיר "Ne ver', ne boysia" וסיימו במיקום השלישי.
הוציאו את אלבומי האולפן, Dangerous and Moving ו-Lyudi Invalidy אשר קודמו עם הסינגלים המובילים "All About Us" ו-"Lyudi Invalidy" בהתאמה.
בשנים שלאחר מכן, הצמד התמקד ביצירת חברת הפקה משלהן, "T.A.
Music" וקידום הסרט בהשראתן, "You and I" משנת 2008. צמד אלבומי האולפן האחרונים מאת הצמד במשך השנתיים שלאחר יציאתו, Vesyolye Ulybki ו-Waste Management נוצרו בהשראתו.
בשנת 2011 הצמד התפרק רשמית בעוד וולקובה וקטינה פתחו בקריירות סולו נפרדות.
במשך השנים שלאחר הפירוק התאחדו להופעות באירועים מיוחדים בהם טקס הפתיחה של אולימפיאדת החורף בסוצ'י 2014.
הופיעו פעמיים ברשימת 50 הכוכבים העשירים ביותר של פורבס, במקום ה-6 ו-36 בין השנים 2006–2007 בהתאמה, ובשנת 2008 זכו בפרס ה-"MTV Legend" מאת MTV רוסיה.
בשנת 2011 וולקובה וקטינה דורגו ברשימת מאה הנשים הסקסיות ביותר של כתב העת לגברים, מקסים, הרוסי במקומות 15 ו-35 בהתאמה ובשנת 2006, הן וולקובה והן קטינה זכו בתואר "אשת השנה" בטקס פרסי אנשי השנה של מגזין "GQ".
לפני ייצורו של ט.א.ט.ו החל, הצמד היה בקבוצה בשם "Neposedy".
הן לנה קטינה והן ג'וליה וולקובה היו חלק מהלהקה, יחד עם החברים סרגיי לזרב וולד טופלוב.
קטינה הייתה גם בלהקה בשם "Avenue" בין השנים 1994-1997. נמסר כי נאסר על וולקובה להימצא בקבוצת נפוסידי, וזאת על רקע הטענות שהיא מתנהגת בצורה בלתי-הולמת ומשבשת חברים אחרים בקבוצה, לצד האשמות כי נהגה לעשן, לקלל ולשתות אלכוהול.
עם זאת, נפוסידי הכחישה את הטענות והצהירה כי וולקובה "הזדקנה מהקבוצה".
ט.א.ט.ו הוקם בשנת 1999 על ידי איוואן שאפובאלוב ושותפו העסקי אלכסנדר ווטינסקי, שפיתחו תוכניות ליצירת פרויקט מוזיקלי ברוסיה.
מתוך מחשבה על רעיון זה, השתתפו שפובלוב ווטינסקי בתחילת 1999 לאודישנים במוסקבה לנשים זמרות.
בסוף האודישן, השותפים צימצמו את החיפוש ל-10 בנות, כולל הצמד שהופכים לבסוף הפך לט.א.ט.ו, לנה קטינה ויוליה וולקובה אשר הכירו זה את זה לפני קיום האודישנים.
שתי הבנות בלטו בין האחרות, במיוחד בגלל תדמיתן וניסיונן הקולי, אך המפיקים החליטו להתחיל עם קטינה בת ה-14, שביצעה את השיר "It Must Have Been Love" של הלהקה השוודית רוקסט.
קטינה החלה להקליט הדגמות, כולל השיר "יוגוסלביה", שיר מחאה על הפצצת נאט"ו על יוגוסלביה - מבצע כוח מאוחד.
לאחר קיצוץ ההדגמות, שאפובאלוב התעקש לצרף נערה נוספת לפרויקט.
כך, בסוף שנת 1999 נוספה לקבוצה יוליה וולקובה בת ה-14 להשלמת הצמד אשר החלו להקליט שירים משותפים זמן לא רב לאחר סיום ההדגמה של "יוגוסלביה" של קטינה.
לדברי קטינה, שאפובאלוב קיבל השראה ליצור את הצמד לאחר צאת הסרט השוודי פאקינג אמאל שהתמקד ברומנטיקה בין שתי תלמידות בית ספר.
לאחר השלמת הצמד, המפיקים החליטו על שמו, "Тату" (טאטו) אשר נשמע כמילה האנגלית ל-"קעקוע" וראשי תיבות לביטוי הרוסי, "Та любит ту" (זו אוהבת את זו).
להוצאת אלבומם הראשון באנגלית, החליטו המפיקים להשתמש בשם הרשמי "t.A.T.u", תוך שימוש באותיות גדולות ובנקודות עבור הבדלה מהלהקה האוסטרלית הקיימת, "Tatu".
במהלך השנה הבאה הקליטו וולקובה וקטינה שירי בכורה עם המפיקים.
ווטינסקי עזב את הפרויקט, ושאפובאלוב החליט להחתים את אלנה קיפר כמפיקה משותפת וככותבת משותפת לאלבום הבכורה.
במהלך כתיבתו נעזרו במוזיקאי טרבור הורן כולל בכתיבת הגרסה האנגלית של "!Я сошла с ума" אשר הפך לשיר המצליח ביותר של הצמד, "All the Things She Said".
במהלך העבודה עם שאפובאלוב הצמד "נשלטה" על ידו ונמסר כי היה "קפדני" תוך כדי תהליך האלבום.
מהלך כתיבתו של הסינגל הסתיים בסתיו 2000 אך לא שוחרר פיזית ופורמלית עד לדצמבר אותה שנה.
השיר מתאר את המהומה בנפשה של נערה מכיוון שהיא מאוהבת בבחורה אחרת, אך מפחדת מלהביע את רגשותיה בשל תגובתה השלילית של החברה ומבקשת מחילה מהוריה.
אלבום האולפן הראשון של הצמד, 200 Po Vstrechnoy, יצא לאור ב-21 במאי 2001 והיה להצלחה בינלאומית במזרח אירופה.
במצעדי האלבומים בצ'כיה, סלובקיה ופולין כבש את המקום הראשון וברוסיה מכר כחצי מיליון עותקים בתוך חודשיים ובסוף השנה מעל 850,000, אשר תוארו על ידי עורך בעיתון הבריטי דיילי טלגרף כ-"מספר מדהים במדינה שבה ההערכה היא שהפיראטיות מהווה כ-95% מכלל המכירות".
החל מאוגוסט 2016 נמכר ביותר ממיליון עותקים בשטחה (בעוד כי באופן לא חוקי יותר מ-4 מיליון) מה שהופך אותו לאלבום הנמכר ביותר בשפה הרוסית.
הסינגל השני מתוכו, "Nas Ne Dogonyat" יצא רק בצורת וידאו קליפ ולא כסינגל רשמי של דיסק.
אחריו הגיע הסינגל השלישי "30 Minut", אשר היה גם כן זמין רק כקליפ.
באותה תקופה יצא האלבום ברחבי יפן, שם זכה להסמכת תואר אלבום "מיליון" על מכירת מעל מיליון עותקים במדינה על ידי איגוד תעשיית ההקלטות היפני.
הצמד יצאו לסיבוב הופעות בינלאומי ראשון באותה שנה, "200 Po Vstrechnoy Tour", אשר במהלכו הציגו מערכת יחסים לסבית על הבמה במדינות כולל רוסיה, גרמניה, בולגריה, אסטוניה, אוזבקיסטן, סלובקיה, צ'כיה, אוקראינה וישראל.
הגרסה האנגלית של האלבום שוחררה בדצמבר 2002 בשם 200km/h in the Wrong Lane.
הסינגל המוביל מתוכו, "All the Things She Said" שיצא באוקטובר 2002 הגיע למקומות הראשונים במדינות רבות בהן אוסטרליה, אוסטריה, דנמרק, אירופה, הממלכה המאוחדת, איטליה, מקסיקו, גרמניה, ושווייץ ולמקום ה-20 במצעד הבילבורד הוט 100 בארצות הברית.
אלנה קיפר נכללה ברשימת הקרדיטים של השיר, והסבירה כי הרעיון ליצירתו עלה בדעתה כאשר נרדמה במשרד רופא השיניים שלה וחלמה חלום בו נישקה אישה אחרת אשר לאחר מכן התעוררה ואמרה בקול רם, "Я сошла с ума!" (איבדתי את דעתי).
על שאפובאלוב נאמר כי הוסיף את המשפט השני של המקהלה במהלכו, "Мне нужна она" ("אני צריכה אותה").
קליפ השיר הוביל למחלוקות ונאסר לשידור ב-MTV רוסיה וערוץ "BBC" בטענה כי "קידם פדופיליה".
במהלכו נראו השתיים מאחורי גדר, לבושות במדי בית ספר קתולי, בוכות, צועקות, מזעזעות את הגדר ומתנשקות בתשוקה.
בצידה השני של הגדר עומדים מבוגרים ובוהים בהן בקבס.
בסוף הקליפ אוחזות השתיים ידיים ומתרחקות מהגדר, בעוד המבוגרים נותרים מאחוריהן.
הקליפ נכלל במשך השנים ברשימותיהן של הערוץ הקנדי "Much", הפורטל "MSN" והמגזין Urban Garden בקטגוריית וידאו הקליפים מעוררי המחלוקת הגדולים בכול הזמנים.
לאחר מכן הצמד הכריז על סיבוב הופעתן השני, "Show Me Love Tour".
ביולי 2002, מגזין Blender שיבח את הצמד באומרו "ראינו את עתידו של הרוקנרול...
להגיד שמעולם לא ראיתם או שמעתם דבר כזה הוא אנדרסטייטמנט עצום".
הוכרזו לאחר מכן על ידי מגזין The Face כ-"כוכבים הפופולארים החמים ביותר בעולם".
משפט החולצות נאסר בהופעת הצמד לאחר מכן ב-26 בפברואר בתוכנית !Jimmy Kimmel Live והוחלף במילה "מצונזר".
הסינגל השני, "Not Gonna Get Us" יצא במאי 2003 בעודו כובש את המצעד הרשמי ברומניה ושירי הדאנס של בילבורד.
לאחר מכן הועמד לפרס המוזיקה של MTV אירופה בקטגוריית הביצוע הרוסי הטוב ביותר.
באותו החודש נעצר שאפובאלוב לאחר שסידר את צילומי הקליפ של הצמד לשירן "Show Me Love" בכיכר האדומה במוסקבה למרות בקשתו לצילום אשר סורבה על ידי הרשויות.
הצילומים שהוקלטו שימשו מאוחר יותר לקליפ השיר אם כי יצא לאור בפולין בלבד.
לאחר מכן הוציאו הצמד את הסינגל השלישי, "30 Minutes" אשר יצא כסינגל רשמי בממלכה המאוחדת.
הסינגל הרביעי והאחרון מהאלבום, "?How Soon Is Now" שוחרר כגרסת כיסוי לשיר הלהקה הבריטית הסמית'ס.
ייצגו את רוסיה בתחרות הזמר של האירוויזיון 2003 עם השיר "Ne ver', ne boysia" וסיימו במקום השלישי.
תוצאות התחרות עוררו מחלוקות ברוסיה.
חברת יוניברסל מוזיקה רוסיה, התנגדה במקור להשתתפות הצמד באומרה כי "תחרות האירוויזיון מיועדת לאמנים צעירים.
עם אמנים ברמה של ט.א.ט.ו.
לא נפיק הרבה מההשתתפותן בה, אנחנו (יוניברסל) היינו מעדיפים בהרבה שהקבוצה תעבוד על האלבום החדש שלהם, ולא תשתתף בתחרויות לכוכבים עולים".
בתגובה צוטטו הצמד באומרן, "האירוויזיון הוא עבור אמנים מתחילים, אנחנו כבר אמניות והשתתפנו בתחרות רק כי מדינתנו ביקשה זאת מאיתנו".
באותו חודש, הצמד דחו את הופעתן כחלק מסבב ההופעות בגרמניה בשל הזמנה מאוחרת לטקס פרסי הסרטים והטלוויזיה של MTV.
בחודש שלאחר מכן ביטלו בנוסף את מופען בלטביה ויפן, מה שהוביל לתביעה מצד חברת קידום מכירות קבוצתית בפסדינה לפיצוי בסך 180 אלף דולר.
ב-26 בספטמבר 2003 הוציאו הצמד אלבום רמיקסים ראשון בשם t.A.T.u.
בנובמבר 2003 הוצאה מהדורת הדיסק שלו ברוסיה, ובה שני שירים וסרטונים חדשים.
שני השירים היו "Prostiye Dvizheniya" ו-"Ne ver', ne boysia" אשר שוחררו כסינגלים רשמיים.
אוסף הדוי וי די Screaming for More יצא לאור ב-24 בנובמבר 2003 וכלל סרטוני מוזיקה והקרנות מאחורי הקלעים.
הסרט הדוקומנטרי בהשראת הצמד, .Anatomy of t.A.T.u, שודר בטלוויזיה הרוסית ב-12 בדצמבר 2003. הסרט גילה כי בנות הצמד אינן לסביות, ותיאר את ההרכב במהלך השתתפותן בתחרות האירוויזיון באותה שנה.
סיימו את חוזהם עם איוון שאפובאלוב מאז היווצרות ההרכב.
בחודשים שלפני הפיצול, צולמו לתוכנית ריאליטי בערוץ CTC הרוסי שכותרתה "Podnebesnaya".
התוכנית עקבה אחרי הצמד כשהקליטו את אלבומם השני עם שאפובאלוב.
היו הרבה שמועות סביב הפיצול הצמד משאפובאלוב עד לשידור "Podnebesnaya", שתיארה את הקבוצה עוזבת בגלל חוסר עניין ודאגה של שאפובאלוב.
הם גם טענו שאיכות המוזיקה שהופקה נמוכה מדי, וכי שאפובאלוב מעוניין רק ביצירת שערוריות.
וולקובה הצהירה כי "הוא מבלה את זמנו בחישוב יצירת שערוריות במקום לתכנן את העבודה האמנותית שלנו.
אני בטוחה שהאוהדים שלנו יעדיפו לשמוע שירים חדשים ואלבומים חדשים מאשר שערוריות חדשות".
באחד הפרקים האחרונים של התוכנית, וולקובה הזכירה את חזרתה לארצות הברית באביב 2004 כדי להקליט שירים חדשים עם מפיקים שונים אך עם זאת, נכנסה להריון זמן קצר לאחר מכן וההקלטות התעכבו.
עם זאת, עד מהרה הצטרפה וולקובה לאולפן ההקלטות לקטינה והמפיק סרחיו גלויאן.
הצמד נתמך בחברת התקליטים, "Universal Music International", במציאת שירים והפקה מתאימה להוצאת אלבום חדש.
באוגוסט 2005 הוכרזו השירים "All About Us" ו-"Lyudi Invalidy" כסינגלים המובילים מהאלבום האנגלי והרוסי בהתאמה.
"All About Us" הפך ללהיט עולמי ביציאתו והיה בין עשרת המובילים ברוב המצעדים באירופה.
הצמד הוציאו את אלבומן השני באנגלית ב-5 באוקטובר 2005 בשם Dangerous and Moving.
מקבילו הרוסי שוחרר ב-19 באוקטובר בשם, Lyudi Invalidy.
הסינגל השני מהאלבום האנגלי, "Friend or Foe" שוחרר ב-2 באוקטובר 2005. ב-25 במרץ 2006, ט.א.ט.ו.
זכו בפרס עבור הקבוצה הטובה ביותר במהדורה הראשונה של פרסי "TRL".
חזרו להופעת טלוויזיה בריאליטי רוסי עם התוכנית t.A.T.u.
Expedition, ששודרה בערוץ המוזיקה הרוסי "Muz TV".
היא תיארה את יציאת אלבומן שני שלהם, והקלטת הקליפ לסינגל השלישי והאחרון, "Gomenasai", שיצא במהלך שידור התוכנית.
בסנט פטרבורג ופתחו בסיבוב ההופעות "Dangerous and Moving Tour".
ב-30 באוגוסט 2006 הודיע אתרן הרשמי כי הצמד עזבו את חברת התקליטים, אינטרסקופ רקורדס.
ב-21 בנובמבר 2006 הגיש אזור רפובליקת קומי ברוסיה תביעה נגד ט.א.ט.ו.
בשל שם האלבום והשיר "Lyudi Invalidy" המתורגם לרוסית כ-"אנשים נכים".
ליאוניד וקייב, נציג זכויות אדם ברפובליקה הקומית, פירש את השיר כמיועד לאנשים עם מוגבלות וציין מילים שנכתבו בחוברת האלבום, בה נאמר: "אנשים נכים לא יודעים מה זה להיות בן אדם.
הם זיופים בתוך הצורה האנושית.
הם אינם חיים, אלא - מתפקדים".
קטינה הודיעה בתגובה לתביעה כי, "כמובן שהתכוונו לנכים מוסריים, לאנשים שאין להם נשמה ורגשות אנושיים".
כשנשאלה אם יש להם משהו נגד אנשים עם מוגבלויות, היא ציינה כי היא מוצאת שזה פוגע להתייחס לאנשים במונח זה, והוסיפה, "אנו מצטלמים יחד ומוודאים שיש להם מקומות בראש סדר העדיפויות במהלך הופעותנו".
בשנת 2006, הפוליטיקאי הרוסי אלכסיי מיטרופנוב הציע לצמד לקבל את עיטור הידידות, אך הדומה הממלכתית של הפדרציה הרוסית הטילה וטו על הצעתו.
מיטרופנוב כתב רומן בהשראת הצמד, t.A.T.u.
Come Back, שעובד גם לסרט התיעודי בהשראתן, You and I.
הודעה שהופנתה לאוהדיהם מהקהילה הגאה באומרן, "כשיצא אלבומנו השני, רבים ממעריצינו מהקהילה הגאה חשבו ששקרנו אותם ובגדנו בהם.
מעולם לא עשינו זאת ותמיד דגלנו באהבה ללא גבולות".
ב-26 במאי טסו למוסקבה כדי לקחת חלק במצעד הגאווה השני במוסקבה למרות חוסר האישור לארגונו.
ב-12 בספטמבר 2007 הוציאו הצמד את די וי די המופע Truth: Live in St.
בסוף 2007 יצא לאור הסינגל המוביל "Белый Плащик", הסינגל המוביל מאלבומם הקרוב בשפה הרוסית.
הסינגל השני, "220" עלה לבכורה ברדיו במאי 2008 והקליפ המלווה שלו שוחרר בערוץ היוטיוב הרשמי של הצמד ב-5 ביוני 2008.
לוח ההופעות של הצמד נתקע בפתאומיות ב-5 ביוני 2008, כאשר מנהל ההרכב בוריס רנסקי הודיעה שיוליה וולקובה חולה באופן קשה.
מחלתה של וולקובה אילצה את ביטול מופען בסנטה קלרה, קליפורניה, ולא נראתה בפומבי עד לחתונתו של המפיק סרגיי קונוב ב-5 ביולי 2008. הצמד חזר לעבודה בסוף אוגוסט, כאשר נמסר כי יהיו הפנים של קמפייני הסתיו והחורף של מעצב האופנה מארק ג'ייקובס ברוסיה.
ב-9 בספטמבר 2008 הופיעה הודעה לעיתונות באתר הרשמי של הצמד שהכריזה כי האלבום הקרוב ייקרא Vesyolye Ulybki ("חיוכים שמחים") במקום "Upravleniye Otbrosami" ("ניהול פסולת").
שינוי השם שיקף הערות סרקסטיות על מצב עסקי המוזיקה הרוסית שגרמו וולקובה וקטינה בראיון למגזין Time Out במוסקבה.
ההודעה לעיתונות גם סיפקה את רשימת השירים של האלבום וגרסה מוקדמת של עטיפת הכריכה שלו, אך עדיין לא ניתן תאריך יציאה מאושר.
ב-12 בספטמבר, הסינגל השלישי של האלבום, "You and I" הושמע לראשונה ברדיו "Love".
ההודעה לעיתונות נעלמה מהאתר זמן קצר לאחר מכן, רק כדי להופיע מחדש ב-8 באוקטובר עם שינוי שנעשה בציור הכריכה שם במקום בו פעם הופיעו פניו של אסטרונאוט מחייך על העיצוב המקורי, הוצג ריבוע שחור.
ב-15 באוקטובר, אתר האינטרנט של הצמד הודיע כי האלבום ייצא לאקרנים ב-21 באוקטובר 2008, החל מאירוע מיוחד בשתי חנויות תקליטים של "Soyuz record" במוסקבה, שם יוכלו המעריצים לפגוש את הבנות ולקבל את חתימותיהן.
האלבום יצא למכירה מוקדמת גם בחנות האינטרנט של הצמד ב-18 באוקטובר.
עם יציאתו התברר כי מכיל למעשה שתי עטיפות.
ב-23 באוקטובר, הצמד הופיעו ב-"The 7 Premieres" של ולדימיר פולופאנוב עבור קידומו.
ב-21 באוקטובר 2008 שוחרר Vesyolye Ulybki בחנויות המוזיקה המקוונות ברחבי העולם.
ב-28 בנובמבר הוענק לצמד פרס "אגדת MTV" בטקס פרסי המוזיקה של MTV רוסיה.
במרץ 2009 פורסמה הודעה באתר הצמד וברשת החברתית מייספייס לפיה הצמד כבר לא יהיה פרויקט "במשרה מלאה" וכי קטינה ווולקובה עובדות על קריירת סולו.
ב-17 באפריל יצא לאור הסינגל הרביעי והאחרון מהאלבום "Snegopady", יחד עם הקליפ שלו.
הצמד הופיעו בתחרות האירוויזיון 2009 באותה שנה ב-10 במאי, ונכללו גם בהופעת מרווח ב-12 בחצי הגמר הראשון, בעודן מבצעות את "Not Gonna Get Us" עם מקהלת הצבא הרוסי.
ב-13 ביולי הוציאו הצמד את הסינגל המוביל "Snowfalls" יחד עם הקליפ שלו מאלבומן הבא בשפה האנגלית, Waste Management.
ביציאתו ב-15 בדצמבר 2009 זכה לקבלת פנים חיובית מצד המבקרים אך נחל הצלחה פחות מאלבומיהן הקודמים של הצמד והגיע למקום ה-3 במצעד המקיסקני וה-5 במצעד האלבומים הרוסי.
הסינגל השלישי מהאלבום היה "Sparks", שהיה לגרסה האנגלית של "220", שוחרר בברזיל ובחשבון היוטיוב הרשמי של ט.א.ט.ו.
וולקובה עלתה לכותרות ברוסיה עם ראיון שבו הביעה את דעתה על קריירת הסולו של קטינה באומרה, "יש לה את הזכות לשיר את שירי ט.א.ט.ו.
אבל זה כל כך טיפשי, טיפשי לחלוטין.
אם את עושה קריירת סולו, זה פירושו שאת עושה את עבודתך.
הדברים שלה שהיא יוצרת, לדעתי, הם טיפשים ובקרוב מאוד הקריירה שלה תיעלם".
לנה הגיבה לדבריה דרך חשבונה ביוטיוב באומרה, "ראיתי את הראיון של יוליה, כמובן שהתעצבתי.
אבל אני רוצה להגיד לכולם שיש לי גישה הפוכה לחלוטין לכל הסיטואציה, כולל הפרויקט של יוליה.
אני מאמינה שהיא אדם מוכשר מאוד ואני מאוד מקווה שהיא תצליח בכל הדברים שהיא מתכננת".
ביולי הופיעה קטינה בתחנת רדיו שבה נשאלה לגבי עתידו של הצמד והגיבה באומרה כי "החיים השתנו מאוד.
יוליה ואני עובדות על הפרויקטים שלנו עכשיו.
אני, למשל, נוסעת ללוס אנג'לס ביום שבת הקרוב, שם אמשיך לעבוד על האלבום שלי.
ואני מתכוננת הופעה גדולה בסן פרנסיסקו בספטמבר, אז עכשיו אנחנו לא מתכננות לשנות את ט.א.ט.ו.
עכשיו אנחנו באמת רוצות להתרכז רק בפרויקטים משלנו".
קטינה ולהקתה ביצעו את מופעה היחיד הראשון בסן פרנסיסקו ב-17 בספטמבר 2010.
פרסמה הודעה לעיתונות באתר הרשמי של הצמד כי בשל סכסוכים בין הבנות, ורצונן להמשיך בקריירות סולו, הצמד הוכרז רשמית כמפורק וההנהלה הודתה לאוהדים על נאמנותם במהלך 12 השנים האחרונות להיסטוריה של הצמד.
סיימו את הדיסקוגרפיה של ההרכב עם אלבום רמיקס כפול לאלבומן האחרון בשם, Waste Management Remixes.
לאחר הפיצול החליטו חברות ההרכב להתמקד בקריירות סולו משלהן הן מבחינה מוזיקלית והן קולנועית.
באוגוסט 2011 חשפה קטינה את סינגל הבכורה שלה "Never Forget", שבסופו של דבר הגיע למקום הראשון במצעד שירי הדאנס קלאב של בילבורד במשך שבוע.
וולקובה החלה לעבוד על אלבום אולפן ראשון והוציאה את הסינגלים "All Because of You" ו-"Didn't Wanna Do It", אך לא הצליחו לייצר עניין במצעדי המוזיקה.
בשנה שלאחר מכן היא אישרה כי היא תשתתף בסרט הקומדיה 9 1/2 Zombies בו תגלם גיבורה.
ב-2 באוקטובר 2012 הודיעה חברת יוניברסל רוסיה כי תוציא מהדורה מחודשת מיוחדת של 200km/h in the Wrong Lane.
"מהדורת הזהב של העשור" הציגה את כל יצירות האמנות החדשות, שיר שמעולם לא יצא מהמפגשים ב-2002, "A Simple Motion" ורמיקס חדש של "All the Things She Said" מאת המפיק פרננדו גריביי.
ב-24 באוקטובר 2012 פרסמה חברת "Cherrytree Records" את רשימת השירים הרשמית של האלבום בה נכלל פתק שהופנה למעריצי ט.א.ט.ו.
בכתב ידן וחתימתן של קטינה ווולקובה אשר יצא ב-12 בנובמבר 2012. ב-11 בדצמבר 2012 התאחדו הצמד בהופעת אורח בתוכנית המציאות "The Voice" הרומנית להופען הראשונה יחד מזה שלוש שנים.
לאחר השחרור המחודש, הצמד התראיינו על ידי בראדלי שטרן ב-"MuuMuse", ונשאלו על איחוד ומערכת יחסים משותפת.
וולקובה הצהירה באומרה "אנחנו לא שומרות על קשר", ואילו קטינה הצהירה כי "רק כשאנחנו נפגשות.
יש לנו חיים שונים מאוד במדינות שונות עכשיו.
באשר לאיחוד מחודש, קטינה הצהירה כי "אני מאמינה שתמיד יש סיכוי לכל דבר בחיים האלה.
וולקובה הצהירה שלמרות שהיא "לא מוכנה לזה" הדבר "לא ימנע מאיתנו להתאחד להופעות משותפות.
באפריל 2013 הודיעו הצמד כי יבצעו הופעה חיה במועדון "VIP" הרוסי.
קטינה הצהירה בנוסף כי "חזרתו של ט.א.ט.ו.
אפשרית מאוד, אנחנו מדברות על זה כרגע".
לאחר שעברה וולקובה את הניתוח השני שלה ברצועות קולה, היא אישרה רשמית שהיא וקטינה מתכננות להתאחד מחדש".
עם זאת, במהרה הודיעה למראיין כי הן לא מתאחדות אחרי הכל.
קטינה הצהירה לאחר מכן כי קריירת הסולו שלה הייתה המטרה מספר אחת באותה תקופה ואם ט.אט.ו.
יתאחדו מחדש, זה יהיה רק לדברים קטנים כמו פרסומות והופעות.
ביצוע מופע משותף בבירת אוקראינה, קייב.
זמן קצר לאחר מכן לבשו שוב את בגדי תלמידות בית הספר מאלבומן הראשון לפרסומת יפנית של סניקרס בעוד שביצעו את "All the Things She Said" בשידור חי בטוקיו.
בשנת 2014, הצמד הופיעו לפני טקס הפתיחה של אולימפיאדת החורף בסוצ'י, יחד עם הפסנתרן דניס מצוייב וזמרת האופרה אנה נטרבקו, במהלכו ביצעו את ההמנון האולימפי.
דיווחים בתקשורת הגיבו בביקורתיות להופעתן של ט.א.ט.ו.
מנהל הטקס, קונסטנטין ארנסט, הצהיר בתגובה כי שירן "Not Gonna Get Us" של הצמד נבחר מכיוון שהוא אחד משירי הפופ הרוסים הבודדים שצופים בינלאומיים עשויים לזהות.
ב-17 בפברואר 2014, קטינה פרסמה הודעת וידאו בערוצה ביוטיוב, לפיה היא כבר לא תעבוד עם וולקובה וכי ט.א.ט.ו.
עם זאת, ב-20 בפברואר פרסמה וולקובה הודעת וידאו בה נאמר כי "אין מפגש גדול" אלא "פרויקטים משותפים של הצמד.
וולקובה מתחה בנוסף ביקורת על משמעותה של קטינה מאחורי סרטונה ואישרה כי הן יצלמו וידאו קליפ לסינגל חדש.
ב-5 במרץ 2014 פרסמה וולקובה הודעת וידאו נוספת בערוצה בתגובה לסרטונה של קטינה וציינה שלמרות "סיבות של חרדה קשה מצד קטינה עלייה והתנהגותה, שיתוף פעולה בין השתיים היה אפשרי, בהתייחסות לשחרור הסינגל החדש, כמו גם לקליפ המלווה שלו".
ב-6 באפריל 2014 פורסם הקליפ "Love in Every Moment" לחשבון היוטיוב של "Cornetto Ru", בו צילמו קטינה וולקובה את סצנותיהן בנפרד.
לקראת סוף הסרטון, מוצגת וולקובה באינטראקציה עם כפילת גוף של קטינה, כשפניה מוסתרות.
השיר הוא חלק מפרויקט "A Sight of Cupid" המכיל מספר סרטים קצרים על אהבה.
בסרט הקצר "Together Apart" הוצגו ט.א.ט.ו.
ב-22 במאי 2014 הציגו הצמד את הסרט בפסטיבל קאן.
בשל סכסוכן ובהתאם לרצונה של קטינה לא לקיים אינטראקציה עם וולקובה, קיימו ראיונות נפרדים עם כתבים.
וולקובה הודיעה במהלך ראיון לעיתונות האיטלקית כי הסרט יהיה העבודה המשותפת האחרונה בינה לבין קטינה.
למרות המתיחות, עצומה שכונתה "#tATuComeback" הופצה ברחבי אתרי מדיה חברתית פופולריים, בהן פייסבוק וטוויטר, בתקווה שהצמד יפתור את העימותים ויחזור עם הקאמבק המיוחל כפי שתכנן במקור.
ב-16 במאי 2016, הצמד נפגש שוב בפומבי בחגיגת 25 שנה של להקת המוזיקלית לילדים "Neposedy", ששתיהן היוו חלק ממנה לפני הקמת ט.א.ט.ו.
במהלכה, יחד עם הילדים, ביצעה קטינה את שירה "All Around the World" יחד עם וולקובה אשר ביצעו במשותף את "Nas Ne Dogonyat".
ב-7 באוגוסט 2016, לרגל יום השנה ה-15 להוצאת "Ya Soshla S Uma", הועלה סרטון רמיקס של השיר לערוץ היוטיוב הרשמי של הצמד.
ב-8 ביוני 2021 פורסם באתר יוטיוב ראיון ותיעוד ממושך על היסטוריית ט.א.ט.ו.
בשם "20 שנה מאוחר יותר!
הקבוצה הרוסית הראשית בעולם" בערוץ העיתונאית קסניה סובצ'ק.